Беҙ, Йәмәғәт ойошмаларының халыҡ-ара берлеге “Бөтә донъя башҡорттары ҡоролтайы (конгресы)” Башҡарма комитетының киңәйтелгән ултырышында ҡатнашыусылар, Бөтә донъя башҡорттары ҡоролтайы Башҡарма комитеты рәйесе урынбаҫары Б.Р.Күсәбаевтың “Рәсәй Федерацияһының һәм Башҡортостан Республикаһының “Мәғариф тураһындағы” закондарын үтәү шарттарында башҡорт милли мәғарифының торошо” темаһына арналған докладын тыңлап, фекер алышҡандан һуң түбәндәгеләрҙе билдәләп китәбеҙ: башҡорт милли мәғарифының матди-техник базаһы нығый, яңы мәктәптәр төҙөлә, балалар баҡсалары асыла, мәктәпкәсә йәштәге балаларҙы балалар баҡсалары менән тәьмин итеү яҡшыра, уҡытыусыларҙың һәм тәрбиәселәрҙең белем һәм профессиональ кимәле күтәрелә, мәғариф хеҙмәткәрҙәренең эш хаҡы арта.